Uznesenie Krajského súdu Bratislava sp. zn. 58Cb/58/1999 z 10. 2. 2013
Uznesenie Krajského súdu Bratislava z 10. februára 2013, sp. zn. 58Cb/58/1999, ECLI:SK:KSBA:2013:1099899672.26
Súd: Krajský súd Bratislava
Spisová značka: 58Cb/58/1999
ECLI: ECLI:SK:KSBA:2013:1099899672.26
Dátum vydania: 10. 2. 2013
Forma: Uznesenie
Text rozhodnutia
Súd: Krajský súd Bratislava Spisová značka: 58Cb/58/1999 Identifikačné číslo súdneho spisu: 1099899672 Dátum vydania rozhodnutia: 11. 02. 2013 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2013:1099899672.26 Uznesenie Krajský súd v Bratislave, pred samosudcom JUDr. Petrom Pospechom, v právnej veci žalobcu : SLOVINVEST, a.s. Račianska 3, 831 02 Bratislava, IČO: 35 733 241 zast. JUDr. Jankou Hazlingerovou, advokátkou, Čapkova 8, 811 04 Bratislava, proti žalovanému : EXPORTNO-IMPORTNÁ BANKA SR, Grosslingova 1, 814 18 Bratislava, IČO: 35 722 959, zast. JUDr. Jaroslavom Šášikom, advokátom, Sokolská 18, Bratislava, o zaplatenie sumy 1,813.217,32 Eur, o náhrade trov konania r o z h o d o l : Žalovaný je povinný zaplatiť žalobcovi trovy konania a právneho zastúpenia v celkovej výške 82.147,60 Eur a poukázať ich na účet právnej zástupkyne, vedený v V. O., U..W.., Č.. Ú. XXX XXX XXX/XXXX a to do 3 dní od právoplatnosti rozhodnutia. o d ô v o d n e n i e : Rozsudkom konajúceho súdu pod sp. zn. 58Cb/58/1999 zo dňa 31.1.2013 bolo vyhovené žalobnému návrhu a žalovaný bol zaviazaný zaplatiť žalobcovi sumu 1,813.217,82 Eur istiny a súčasne konajúci súd priznal žalobcovi úrok z omeškania vo výške 17,6 % od splatnosti dlžnej sumy až do jej zaplatenia. Výrok o nákladoch konania konajúci súd oprel o úspešnosť žalobcu v spore, ktorému priznal trovy konania a právneho zastúpenia v súlade s ust. § 142 ods. 1 OSP, o ktorom rozhodol samostatným uznesením. Dňa 5.2.2013 bolo konajúcemu súdu predložené vyúčtovanie náhrady trov konania a trov právneho zastúpenia žalobcu v spore pod č.k. 58Cb/58/1999. Právna zástupkyňa žalobcu JUDr. Janka Hazlingerová, v spore o zaplatenie 1,813.217,82 Eur účtuje a špecifikuje výšku trov právneho zastúpenia podľa vyhlášky MS SR č. 591/2002 a vyhl.č. 655/2004 v platnom znení nasledovne. Výška trov právneho zastúpenia od 20.12.1999 do 8.7.2005 je 1,097.100,- Sk (9 úkonov, každý 121.900,- Sk a jednotlivé úkony sú: prevzatie a príprava -121.900,- Sk, účasť na pojednávaní dňa 6.10.2003 - 121.900,- Sk, účasť na pojednávaní dňa 10.11.2003 - 121.900,- Sk, účasť a pojednávaní dňa 1.12.2003 -121.900,- Sk, účasť na pojednávaní dňa 15.12.2003 - 121.900,- Sk, vyjadrenie k odvolaniu zo dňa 23.2.2004 - 121.900,- Sk, účasť na pojednávaní dňa 27.6.2005 -121.900,- Sk, vyjadrenie žalobcu zo dňa 30.5.2005 a účasť na pojednávaní dňa 18.7.2005. Trovy konania vo výške 1,097.100,- Sk, čo je v prepočte 36.417,- Eur. Trovy konania - právneho zastúpenia od 18.10.2005 do 31.1.2013 sú vo výške 24.278,- Eur + 20% DPH, čo predstavuje 6 úkonov, každý po 4.046,- Eur + 20% DPH = 24.278,- Eur + 4.855,- Eur DPH = 29.133,60 Eur (vyjadrenie k odvolaniu dňa 18.10.2005, účasť na 4 pojednávaniach dňa 8.8.2011 ). Celkové trovy konania a právneho zastúpenia od 20.12.1999 do 31.1.2013 sú 65.550,60 Eur vrátane DPH () 36.417,- Eur + 29.133,60 Eur = 65.550,65 Eur). Súčasne si žalobca uplatnil trovy konania v zaplatenom súdnom poplatku v sume 16.590,- Eur za podaný žalobný návrh. Trovy konania a právneho zastúpenia v celkovej sume je žalovaný povinný zaplatiť žalobcovi na účet právnej zástupkyne v súlade s ust. § 142 ods. 1 OSP a to do troch dní od právoplatnosti rozhodnutia. Poučenie: Proti tomuto uzneseniu je možné podať odvolanie do 15 dní do jeho doručenia na Krajskom súde v Bratislave, písomne, dvojmo.

